คือเมื่อวานผมได้ใช้แรงช่วงแขนหน้าอกค่อนข้างหนัก มาวันนี้ผมรู้สึกแน่นหน้าอกเจ็บนิดๆตั้งเเต่ตื่นนอน จะเจ็บมากตอนกลืนน้ำลาย และมีอาการเรอเป็นระยะ ผมเป็นอะไรรึป่าวครับ
สวัสดีค่ะ อาการเจ็บแน่นหน้าอก เรอเป็นระยะดังกล่าวมานั้น อาจจะเกิดได้จากทั้งกล้ามเนื้อที่อกอักเสบหรือตึงตัวจากการใช้งานมากเกินไปดังประวัติที่ให้มา หรืออาจมีสาเหตุอื่นเช่น การมีกรดไหลย้อน ทำให้แสบร้อนกลางอก จุกแน่นลิ้นปี่ เรอบ่อยๆ และระคายในคอได้ หรือการมีกระเพาะอาหารอักเสบหรือแผลในกระเพาะอาหาร การรับประทานอาหารที่ใหญ่เกินไปในแต่ละมื้อทำให้อึดอัดและมีเรอบ่อยๆได้ เป็นต้นเบื้องต้นแนะนำการรับประทานอาหารมื้อไม่ใหญ่มาก เป็นอาหารอ่อนๆ ไม่กินแล้วนอนทันที นั่งหัวสูงไว้ก่อนประมาณ 3 ชั่วโมง งดการออกแรงหนักๆและหากอาการยังไม่ดีขึ้น ปวดมากขึ้น เรอบ่อย คลื่นไส้ อาเจียน กินได้น้อย หรือมีถ่ายดำร่วมด้วย ให้รีบไปพบแพทย์ หากมีภาวะกรดไหลย้อนที่เป็นค่อนข้างรุนแรง ควรได้รับยาลดกรดภายใต้การดูแลของแพทย์ด้วยค่ะ